laion/Wikipedia-Exotic huggingface dataset:
כרוניקת נובגורוד הראשונה

כרוניקת נובגורוד הראשונה (ברוסית: Новгородская первая летопись) או כרוניקת נובגורוד 1471-1016 היא הכרוניקה הרוסית הישנה ביותר שנותרה מרפובליקת נובגורוד. היא מספרת את תולדות נובגורוד הגדולה ועמים סלבים נוספים עד 1333. היא מציגה זווית ראייה שונה מזו המוצגת בכרוניקה הרוסית הראשונה (או כרוניקת קייב) ושמקורה ברוס של קייב. הכרוניקה כתובה בקודקס קלף. העותק הקדום ביותר ששרד נקרא "עותק הסינוד" ומתוארך לחצי השני של המאה ה-13. הוא קודם לכרוניקת לברנטיוס (שמעתיקה את כרוניקת קייב) ביותר ממאה שנה. במאה ה-14 המשיכו את הכרוניקה נזירים ממנזר יוריב שבנובגורוד. העותקים החשובים הם: עותק הסינוד (אמצע המאה ה-13) - בספרית הסינוד במוסקבה העותק האקדמי (1444) - שייך לאקדמיה הרוסית למדעים עותק הוועדה (אמצע המאה ה-15) - שייך לועדה האכיאולוגית הקיסרית עותק השילוש (1563) עותק טולסטוי (1720) - בספרייה הלאומית הרוסית. הפילולוג אלכסיי שחמאטוב, אבי הטקסטולוגיה הרוסית הראה שמהדורות מאוחרות של הכרוניקה משקפות את כרוניקת קייב הראשונה מסוף המאה ה-11 שאבדה ושהכילה חומר רב שלא הועתק למהדורות מאוחרות שלה. שתי הכרוניקות חשובות למחקר פילולוגי אודות מוצא העם הרוסי. הכרוניקה שמורה במוזיאון ההיסטורי הממשלתי. קיימות עוד שתי כרוניקות של נובגורוד - השנייה והשלישית. האוסף השלם של כרוניקות רוסיות כרוניקות רוסיות ישנות מדיה וקבצים בנושא כרוניקת נובגורוד הראשונה בוויקישיתוף קודקס הסינוד (ברוסית) כרוניקת נובגורוד הראשונה (באנגלית)
הלן גארדנר

הלן גארדנר (באנגלית: Helen Gardner‏; 1878–1946) הייתה היסטוריונית של האמנות ומחנכת אמריקאית. ספרה האמנות מראשיתה עד ימינו נחשב, עדיין, לספר הלימוד הסטנדרטי לתלמידי תולדות האמנות באמריקה. גארדנר נולדה במנצ'סטר (ניו המפשייר) אך עברה בגיל מוקדם לשיקגו, שם למדה בבית הספר. בשנת 1901 היא קיבלה תואר ראשון בלימודים קלאסיים מאוניברסיטת שיקגו. אחרי הפסקה מלימודים בה עבדה כמורה היא חזרה לאוניברסיטה ולמדה תואר שני בהיסטוריה של האמנות. היא סיימה ללמוד ב-1918. ב-1920 התחילה ללמד במכון האמנות של שיקגו שם שהתה במשך כל הקריירה שלה, מלבד תקופות קצרות בהן לימדה ב- UCLA ובאוניברסיטת שיקגו. בשנת 1919 היא מונתה להיות מנהלת המחלקה לצילום ושיקופיות בספרית ריירסון במכון לאמנות בשיקגו. שנה מאוחר יותר היא התחילה ללמד קורס בתולדות האמנות בבית הספר של המכון לאמנות. ב-1922 היא החליטה להתפטר מתפקידה בספרייה כדי לפנות יותר זמן להוראה. בגלל התסכול על שלא מצאה ספר לימוד מקיף דיו לכסות את תולדות האמנות היא פתרה את הבעיה על ידי כתיבת הספר בעצמה. הספר שכתבה היה לספר לימוד פופולרי בתולדות האמנות והשתמשו בו במשך עשרות שנים - Art through the ages (האמנות מראשיתה עד ימינו). ספרה זה שפורסם ב-1926 היה הספר היחיד שכיסה את כל נושא ההיסטוריה של האמנות מנקודת מבט גלובלית. ספר זה הוא אחד הראשונים שדן גם באמנות שאינה מערבית. הוא מעודכן לעיתים תכופות ונשאר ספר הלימוד הסטנדרטי בבתי ספר ובאוניברסיטאות אמריקאיות. ב-1932 היא פרסמה את הספר להבין את האמנויות (Understanding the Arts) ספר לימוד שנועד למחנכים. האיורים שבני הספרים צוירו על ידי האמנית קת'לין בלאקשיר (Kathleen Blackshear) . בשנת 1936 היא פרסמה מהדורה שנייה ומורחבת של האמנות מראשיתה עד ימינו. במהדורות המאוחרות שינו את מבנה הספר שלה. הוציאו את החלק על האמנויות הקישוטיות והאומנויות השימושיות ואת ניתוח התרבות שהיה אחת החוזקות של גארדנר. בשנת 1946, בגיל 68, מתה מסרטן. למרות מחלתה היא המשיכה לעבוד כיועצת במכון לאמנות. מידע על הלן גארדנר בקטלוג הספרייה הלאומית הלן גארדנר, באתר אנציקלופדיה בריטניקה (באנגלית) הלן גרדנר (1878-1946), דף שער בספרייה הלאומית Helen Gardner Gardner's Art through the Ages: Non-Western Perspectives Landauer, Susan, and Becky Reese. “Lone Star Spirits.” In Patricia Trenton, ed. Independent Spirits: Women Painters of the American West, 1890–1945, 199–200. Los Angeles: University of California Press, 1995, pp. 199–200. Gardner, Helen, Dictionary of art historians "Case 3: Helen Gardner". The Art Institute of Chicago. Chicago. 2013. נבדק ב-14 במרץ 2017. {{cite web}}: (עזרה)
יורדן קימט

יורדן קימט (ברומנית: Iordan Chimet;‏ 18 בנובמבר 1924 - 23 במאי 2006) היה סופר, משורר, מסאי, תסריטאי ומתרגם רומני. קימט נולד בגאלאץ, רומניה, בנם של אאוראל ופאראסקיצה. הוא בוגר בית ספר תיכון בגאלאץ, ב-1944 ובוגר הפקולטה לספרות ב-1948 והפקולטה למשפטים של אוניברסיטת בוקרשט ב-1957. הוא היה חבר לעט של מיכאל אנדה, שאפילו כתב את "סיפור הסלטימבקים", המשך לספרו של קימט, "עצום עינייך ותראה את העיר". בנעוריו בגאלאץ התיידד עם קמיל בצ'יו ושניהם לקחו חלק בהתארגנות האנטי פשיסטית, "מיכאי אמינסקו" בשנים 1945 - 1948. בהמשך התיידדו השניים עם גאורגה אורסו. 1966 Western. Filmele Vestului îndepărtat (מערבון. סרטי המערב הרחוק) 1966 Balada în piatră (הבלדה באבן) 1967 Comedia burlescă (הקומדיה הבורלסקית) 1970 Eroi, fantome, șoricei (גיבורים, רוחות רפאים, עכברים קטנים) 1976 Baladă pentru vechiul drum (בלדה לדרך הישנה) 1976 Grafica americană. Un portret al Americii (הגרפיקה האמריקאית. דיוקן של אמריקה) 1984 America latină. Sugestii pentru o galerie sentimentală (אמריקה הלטינית. הצעות לגלריה רגשנית) 2002 Ieșirea din labirint (היציאה מהמבוך) 2004 Cele doua Europe, cele doua Romanii (שתי האירופות, שתי הרומניות) 2004 Scrisori printre gratii (מכתבים בין הסורגים) התכתובת עם מיכאל אנדה 1972 Cele 12 luni ale visului. O antologie a inocenței (תריסר חודשי החלום. אנטולוגיה של התמימות) 1992 - 1993 Dreptul la Memorie (הזכות לזיכרון) - 4 כרכים 1996 Momentul adevarului (רגע האמת) 2001 Dosar Mihail Sebastian (תיק מיכאיל סבסטיאן) 2005 Cartea prietenilor mei (ספר הידידים שלי) 2006 Cartea prietenilor mei (ספר הידידים שלי) כרך שני Caderea cortinei (ירידת המסך) - מאסות ותכתובת. הספר פורסם לאחר מות הסופר על ידי העורכת והסופרת מריה מריאן. 1968 Lamento pentru peștișorul Baltazar (קינה לדגיג בלתזר) 1970 Din tainele cinematografului (מסודות הקולנוע) תרגום של הספר Le Cinema מאת הפרופסור הצרפתי לקולנוע, אנרי אז'ל 1970 Cîte-o gîză, cîte-o floare, cîte-un fluture mai mare (כמו חרק, כמו פרח, כמו פרפר יותר גדול) שירים לילדים 1970 Închide ochii și vei vedea Orașul (עצום עינייך ותראה את העיר) המהדורה השלישית, שהופיעה ב-1999, מכילה את ההמשך, שכתב מיכאל אנדה, Povestea saltimbancilor (סיפור הסלטימבקים) ומאסת התכתובת "מכתבים בין הסורגים". 2000 Exil (גלות) מדיה וקבצים בנושא יורדן קימט בוויקישיתוף יורדן קימט, ברשת החברתית Goodreads Florin DUMITRESCU, 40 de zile fără Iordan Chimet (ברומנית) Un an fara Iordan Chimet (ברומנית) Zece ani fără Iordan Chimet (ברומנית) "Cartea prietenilor" lui Iordan Chimet (ברומנית) Selectia "Formula As" (ברומנית)
ניר מנקי

ניר מנקי (נולד ב-26 בפברואר 1969) הוא שחקן קולנוע, טלוויזיה ותיאטרון ישראלי. מנקי סיים את לימודי המשחק בבית הספר למשחק בית צבי ב-1997 . שיחק בסרטים "פרא" (1999), "אלנבי רומאנס" (2005), "אצבע אלוהים" (2009), "כבוד" (2010),"בננות " (2013) ,"בורג" (2015), "מלחמת 90 הדקות" (2016), "יונה מיינקת" (2016). בשנת 1998 שיחק בסדרה "שמש" בתפקיד דוור, וב-2002 שיחק במחזמר "קטנטנות" את ראש העיר. בשנת 2003 שיחק בסדרת הטלוויזיה "החיים זה לא הכל" . ב-2005 השתתף בסדרה "כתב פלילי" בדמותו של יגאל, בשנת 2014 שיחק ב"רמזור" ששודרה בערוץ 12 את שלמה ולאחר מכן ב-2015 שיחק בסדרת קומדיית מצבים "פרודים" בתפקיד שוטר. בשנת 2016 שיחק בסדרה "סופשלי" ששודרה בערוץ הילדים למנוי yes, בתפקיד מואיז, באותה שנה השתתף ב"צומת מילר" והוא גילם את ניצב אברהם ארגמן. בשנת 2017 גילם את דמותו מנהל גרר בסדרת הטלוויזיה "נופלות על הרגליים". בשנת 2018 שיחק ב"כפולים" את שלומק'ה. בשנת 2022 שיחק ב"פשע לא מאורגן" את הבוכרי. בשנת 2023 משחק בהצגה בשם "כדור תועה" שאותה הרכיב משני סיפורים אמיתיים ההצגה מדברת על פליטת כדור ואותה ניר מציג בפני חיילים בצבא על מנת להעלות את המודעות לעבריינות ומשחק בנשק ניר מנקי, במיזם "אישים" לתיעוד היצירה הישראלית ניר מנקי, במסד הנתונים הקולנועיים IMDb (באנגלית) ניר מנקי, באתר "הבמה" ניר מנקי, באתר "בית צבי" דורון בראונשטיין, "חוות החיות" בביצוע ניר מנקי: מהפנט, מבריק, וירטואוזי, או: לי שטרסברג מביט מן העולם הבא וקובע: לשם כך נברא השחקן, בבלוג חי תרבות, 23 באוגוסט 2023 ערך זה הוא קצרמר בנושא ישראלים ובנושא קולנוע. אתם מוזמנים לתרום לוויקיפדיה ולהרחיב אותו.
ורה ויידמן

ורה ויידמן היא כנרת ישראלית, ילידת סנקט פטרבורג, רוסיה. ויידמן נחשבת כנרת מובילה, ומנגנת עם תזמורות ומנצחים מובילים בארץ ובעולם. מאז 2007 מנגנת גם בויולה. ויידמן למדה מוזיקה במוסקבה, בבית הספר התיכון המיוחד שליד הקונסרבטוריון, והמשיכה את לימודיה בקונסרבטוריון של מוסקבה אצל פרופ' בוריס בלנקי ופרופ' דוד אויסטרך. בשנת 1973 עלתה לישראל. במסגרת הכשרתה בישראל, ויידמן לקחה חלק בכיתות אמן של אייזק שטרן במרכז למוזיקה ירושלים במשכנות שאננים. ב-1988, בקונצרט הבכורה של התזמורת הסימפונית הישראלית ראשון לציון, ניגנה ויידמן כסולנית התזמורת. ב- 1995 ניגנה את הקונצ`רטו לכינור מאת הינדמית בפסטיבל הינדמית בשטוטגרט, גרמניה, שנערך לציון מאה שנה להולדתו. בדצמבר 2005 הופיעה בביצוע בכורה לקונצ'רטו לכינור מאת אלכסנדר אוריה בוסקוביץ'. לאורך הקריירה שלה הופיעה כסולנית עם כל התזמורות בישראל, ביניהן התזמורת הפילהרמונית הישראלית, התזמורת הסימפונית ירושלים והתזמורת הקאמרית הישראלית, וכן עם תזמורות ברחבי העולם. ויידמן כיהנה גם כמנהלת אמנותית ונגנית ראשית בתזמורת קאמרטה רמת השרון. במרץ 2018 הגדיר ה-New York Concert Review את נגינתה של ויידמן את מכלול היצירות לכלי קשת לא מלוות של יוהאן סבסטיאן באך כהישג ענק. ויידמן היא אחות לנלה ויידמן ולפיזיקאי לב ויידמן, מתגוררת בתל אביב. חגי חיטרון, האתגר הגדול של הכנרת מריאנה וסילייבה, באתר הארץ, 18 באוגוסט 2015 Faculty | Tel-Hai International Piano Master Classes, www.masterclasses.org.il Vera Vaidman (Violin, Viola) - Short Biography, www.bach-cantatas.com Vera Vaidman's Homepage, www.tau.ac.il אמנים - ורה ויידמן, באתר www.habama.co.il Schrade, Rorianne. "Bargemusic Presents Masterworks Series: Vera Vaidman in Review". New York Concert Review, Inc. נבדק ב-6 באוגוסט 2022. a colossal achievement in the field of classical music {{cite web}}: (עזרה)
מהומה (סרט)

מהומה (באנגלית: Pandaemonium) הוא סרט קולנוע משנת 2000 בבימויו של ג'וליאן טמפל. את התסריט כתב פרנק קוטרל בויס. הסרט מבוסס על חייהם של המשוררים האנגלים ויליאם וורדסוורת' וסמואל טיילור קולרידג', בעיקר עוסק הסרט בשיתוף הפעולה שלהם בהוצאת ספר השירים "בלדות ליריות", וכתיבת הפואמה "קובלא חאן" של קולרידג' שנשלמה ב-1797, ויצאה לאור ב-1816. חלק גדול מהצילומים נערכו באתרים בקוואנטוק הילס שבסאמרסט ובסביבתם. לינוס רואץ' – סמואל טיילור קולרידג' ג'ון האנה – ויליאם וורדסוורת' סמנתה מורטון – שרה קולרידג' אמילי ווף – דורותי וורדסוורת' סמואל וסט – רוברט סאות'י אנדי סירקיס – ג'ון ת'לוול אנדראה לאו – אדית סאות'י אמה פילדינג – מרי וורדסוורת' קלייב מריסון – ד"ר גילמן דקסטר פלטשר – המפרי דייווי ג'ונו טמפל – אמה סאות'י ג'ון סטנדינג – הכומר הולנד גאי לנקסטר – לורד ביירון ג'ון סאת'רלנד כתב בעיתון הגרדיאן על הסרט "יש בו דברים טובים. הבעיה היחידה היא ששום דבר מזה לא קרה. זוהי היסטוריה ספרותית בדיונית". "מהומה", במסד הנתונים הקולנועיים IMDb (באנגלית) "מהומה", באתר נטפליקס "מהומה", באתר AllMovie (באנגלית) "מהומה", באתר Rotten Tomatoes (באנגלית) "מהומה", באתר Box Office Mojo (באנגלית) "מהומה", באתר Metacritic (באנגלית) "מהומה", במסד הנתונים הקולנועיים KinoPoisk (ברוסית) ביקורת בניו יורק טיימס ביקורת בגרדיאן Sutherland, John (7 בספטמבר 2001). "Is Pandaemonium entertainment or historical travesty?". The Guardian. {{cite web}}: (עזרה)
הבנק הלאומי של מקדוניה הצפונית

הבנק הלאומי של מקדוניה הצפונית (במקדונית: Народна банка на Република Северна Македонија; באנגלית: National Bank of North Macedonia; ראשי תיבות: NBRM) הוא הבנק המרכזי של מקדוניה הצפונית שנוסד ב-19 באוקטובר 1946. בראש הבנק עומדת אניטה אנג'לובסקה-בזוסקה מה-22 במאי 2018. המטרה העיקרית של הבנק היא לתמוך ביציבות המחירים במדינה. הבנק מבצע את הפונקציות הבאות: מקים ומקיים מדיניות מוניטרית מסדיר את התשלומים הבינלאומיים למדינות אחרות מקים ומנהל את הדינר המקדוני מטפל ומנהל החלפות מטבע חוץ מסדיר את מערכת התשלומים נותן מענק ורישיון הפעלה לסניפי הבנק ומפקח עליהם מעניק רישיונות לביצוע שירותי העברת כספים ומפקח על פעילותם בהתאם לחוק המקדוני מעניק רישיונות תפעול ללשכות המט"ח ומפקח על פעילותם בהתאם לחוק המקדוני מנפיק שטרות ומטבעות של הדינר המקדוני מבצע פעולות לחשבונות הממשל המקדוני המרכזי וגופיו דינר מקדוני מדיה וקבצים בנושא הבנק הלאומי של מקדוניה הצפונית בוויקישיתוף אתר האינטרנט הרשמי של הבנק הלאומי של מקדוניה הצפונית English - Governor, www.nbrm.mk "Interview with Dimitar Bogov, Governor of the National Bank of the Republic of Macedonia". The European Times. אורכב מ-המקור ב-2016-08-18. נבדק ב-5 באוגוסט 2016. {{cite web}}: (עזרה) ערך זה הוא קצרמר בנושא בנקים ובנושא מקדוניה הצפונית. אתם מוזמנים לתרום לוויקיפדיה ולהרחיב אותו.
הקבוע היחידי

הקבוע היחידי הוא ספרו השלישי של יואב בלום. הספר הוא רומן דיסטופי עם יסודות של מדע בדיוני וספרות בלשית. הספר זכה בפרס גפן בקטגוריית ספר המקור הטוב ביותר בעברית לשנת 2017. הספר דן ברעיונות של זהות, גוף ונפש. עלילת הספר מתרחשת בתקופה עתידית כאשר המצאה טכנולוגית משמעותית משנה את פניה של האנושות. ההמצאה היא צמידי התחלפות אשר מאפשרת להחליף תודעות בין גופים של שני אנשים שונים. המצאת צמידי ההתחלפות מביאים לשינויים דרמטיים בכל ההבטים היום יומיים. לדוגמה, במקום לטוס לתאילנד במשך 10 שעות, ניתן להתחלף עם אדם אחר על שפת הים, ולחוות את הנופש. באם רופא רוצה להבין יותר טוב את תחושותיו של המטופל, הוא יכול להתחלף עימו. וכך הלאה. העלילה מסופרת בגוף ראשון, מנקודת מבטו של דן ארבל. דן הוא ייחודי בכך שטכנולוגיית ההתחלפות לא עובדת לגביו, ברגע שהוא מנסה להפעיל צמיד התחלפות, הצמיד עולה באש. ביום שאביו נרצח הוא ניסה להפעיל צמיד חירום שניתן לו ולהתחלף עם לוחם מיומן בשם גרג מקנטייר שגר בבקתה מבודדת באמצע יער בארצות הברית. במקום שהוא יתחלף, האישיות שלו משתכפלת לגוף של מקנטייר, כך שקיימים שני עותקים שלו שמנהלים חיים שונים לחלוטין. הספר מחולק לשני חלקים. בחלק הראשון מסופרת העלילה מנקודת מבטו של דן ארבל שבגוף המקורי שלו, שלא יודע בכלל שהאישיות שלו השתכפלה לגוף נוסף. הוא בורח מגרג מקנטייר (דן ארבל השני) שרוצה להרוג אותו, תוך שהוא מנסה להבין מדוע הוא רוצה להרוג אותו, ללא הצלחה. בחלק השני של הספר מסביר דן ארבל השני, שהוא גילה שבקרוב תתרחש בעולם שרשרת התקפי התחלפות, שתגרום לכל האנשים בעולם להתחלף עם אנשים אחרים באופן אקראי מספר פעמים, והגיע למסקנה שבכל אחד מההתקפים האישיות שלו תשתכפל שוב ושוב במקום להתחלף, כך שלאחר מספר גדול מספיק של התקפים, כל האנשים בעולם יהפכו להיות דן ארבל. הוא רוצה למנוע זאת ולכן הוא מחליט להרוג הן את עצמו והן את דן ארבל המקורי, ובסוף הם אכן הורגים אחד את השני. בפרק האחרון של הספר, מסופר ששרשרת ההתקפים אכן התרחשה, וגרמה לחורבן הציוויליזציה. אולם כיוון שמתברר שדן ארבל עבר התקף מספר שנים לפני מותו, כך שהאישיות של דן ארבל כבר השתכפלה לגוף נוסף, קיימים בעולם כמה מאות אנשים שנושאים את האישיות המשוכפלת של דן ארבל, והם לא מתחלפים אף פעם אלא רק משכפלים את עצמם שוב ושוב. אנשים אלו נקראים "היציבים" ובזכות תכונה זאת הם מצליחים לאגד סביבם קבוצות של אנשים שישקמו מחדש את הציוויליזציה. בספר משובצים פרקי משנה העוסקים בנושאים שאינם קשורים לעלילה המרכזית, ובהמשך מתחברים ומבהירים לקורא את התעלומה. דן ארבל - גיבור העלילה, עוסק כבלדר המעביר סחורה רגישה ממקום למקום, האדם היחיד שאינו מסוגל להתחלף, במהלך העלילה הקורא מתוודע להיסטוריה האישית של דן. גידי - חבר של דן שעוסק כבלש פרטי בתחום ההתחלפויות. כרמן ויליאמסון - דוקטור באוניברסיטה העברית אשר חוקרת מקרים בהם מתבצעת התחלפות אקראית ולא רצונית בין אנשים. תמר - חברתו של דן מתקופת נעוריו. תמר השכירה את גופה לאישה מבוגרת ועשירה על מנת שתשמש מאהבת לבעלה בגוף צעיר, לאחר שהאשה המבוגרת לא מוכנה להתחלף חזרה, תמר פונה אל דן בבקשת עזרה. מצרפי המקרים - ספרו הראשון של יואב בלום. המדריך לימים הקרובים - ספרו השני של יואב בלום. מה שאחרים חושבים בי- ספרו הרביעי של יואב בלום כהרף עין - ספרו החמישי של יואב בלום נטע הלפרין, זהות במלכודת, באתר ישראל היום, 21 בספטמבר 2016 יוני ליבנה, ספרות עתידנית: יואב בלום מייצג דור שכותב מדע בדיוני אחר, באתר ynet, 3 בנובמבר 2017 יוני ליבנה, ספרות עתידנית: יואב בלום מייצג דור שכותב מדע בדיוני אחר, באתר ynet, 3 בנובמבר 2017
Daw Da Hiya

"Daw Da Hiya" הוא סינגל שהוקלט על ידי הזמרת-יוצרת הישראלית עפרה חזה בשיתוף עם הזמר האמריקאי איגי פופ. השיר יצא לאור ב-25 בפברואר 1992, כסינגל הראשון מתוך אלבומה החמישה עשר, Kirya. השיר יצא על ידי חברות התקליטים וורנר מיוזיק גרופ ואיסט וסט. השיר נכתב על ידי עפרה חזה, בצלאל אלוני ומוריס, הופק על ידי חזה, אלוני ודן וואז והולחן על ידי חזה ואלוני. השיר יצא כסינגל בסמוך לצאת האלבום Kirya, שזכה להצלחה חסרת תקדים כאשר הועמד לפרס גראמי. בתחילתו של השיר, ניתן לשמוע את איגי פופ מדבר, ולאחר מכן את חזה שרה. אתר המוזיקה Christian Jongeneel, פרסם ביקורת על השיר ב-1 במאי 2008. כמו כן, גם בביקורת שפרסם הגרדיאן, סוקר השיר. הווידאו קליפ המלא של השיר הועלה ליוטיוב ב-24 ביולי 2006. בתחילת הקליפ, ניתן לראות את איגי פופ מנגן בגיטרה, ולאחר מכן את חזה. הקליפ והשיר עוסקים בגורלה של האישה בעולם השוביניסטי-שמרני. בנוסף לכך, עלתה ליוטיוב הופעה של חזה עם השיר, המכילה בתוכה קטעים מתוך הקליפ. מידע על היצירה "Daw Da Hiya" באתר Discogs סרטון השיר "Daw Da Hiya" באתר יוטיוב מילות השיר "Daw Da Hiya" באתר שירונט Ofra Haza - Daw Da Hiya, Discogs (באנגלית) Ofra Haza - Daw Da Hiya, Discogs (באנגלית) Ofra Haza - Daw Da Hiya, Discogs (באנגלית) Ofra Haza - Kirya, Discogs (באנגלית) "The 35th Grammy Awards Nominations : General Categories". Los Angeles Times (באנגלית אמריקאית). 1993-01-08. ISSN 0458-3035. נבדק ב-2019-01-19. Doron MP, Ofra Haza feat. Iggy Pop - Daw Da Hiya, נבדק ב-2019-01-19 Ofra Haza & Iggy Pop - Daw Da Hiya, Christian Jongeneel, ‏2008-05-09 (בהולנדית) Ofra Haza, the Guardian, ‏2000-02-25 (באנגלית) YouTube, www.youtube.com ×¢×¤×¨×” ×—×–×” Ofra Haza, Ofra Haza - Daw Da Hiya, נבדק ב-2019-01-19
נטואי

נטואי (בצרפתית: Ntui) היא עיירה בקמרון שנמצאת באזור המרכז. נטואי ממוקמת כ-69 ק"מ מבירת המדינה ומבירת האזור יאונדה. בנוסף היא נמצאת על גדות הנהר סאנגה (אנ'). הטמפרטורה הממוצעת היא 21 מעלות צלזיוס. החודש הכי חם הוא מרץ (22 מעלות צלזיוס). החודש הכי קר הוא אוגוסט (20 מעלות צלזיוס). כמות המשקעים הממוצעת היא 1,847 מילימטרים בשנה. חודש אפריל הוא החודש שיש בו הכי הרבה גשם (354 מ"מ גשם), וחודש ינואר הוא החודש שיש בו הכי פחות גשם (7 מ"מ גשם). היא ממוקמת ליד הכביש הלאומי N15 ונמצאת כ-13 ק"מ מהכביש הלאומי N1. מדיה וקבצים בנושא נטואי בוויקישיתוף Site de la primature - Élections municipales 2002 (בצרפתית) Contrôle de gestion et performance des services publics communaux des villes camerounaises - Thèse de Donation Avele, Université Montesquieu Bordeaux IV (בצרפתית) Charles Nanga, La réforme de l’administration territoriale au Cameroun à la lumière de la loi constitutionnelle n° 96/06 du 18 janvier 1996, Mémoire ENA. (בצרפתית) "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים בקמרון. אתם מוזמנים לתרום לוויקיפדיה ולהרחיב אותו.
זמיר בבל

זמיר בבל (8 בפברואר 1929 – 5 באוגוסט 2021) היה אתלט ישראלי, אלוף ושיאן ישראל בקפיצה לרוחק, פרופסור למחשבים, כנר, מלחין ושדרן רדיו. בבל התאמן באתלטיקה בקבוצת מכבי הצפון תל אביב בהדרכתו של טוביה מיורצ'יק. באליפות ארץ ישראל שנערכה במאי 1945 הוא זכה במדליית ארד בקפיצה לרוחק בתוצאה של 6.58 מטר, אחרי משה חפץ ממכבי פתח תקווה שקבע שיא ארץ ישראל חדש של 6.66 מטר ופירסון מחיל התעופה (6.64 מטר). בתחרות שנערכה באצטדיון המכביה ב-15 בפברואר 1947 קבע בבל בקפיצה לרוחק שיא ישראלי חדש של 6.78 מטר. באליפות ישראל שנערכה ביולי 1949 הוא זכה במדליית זהב בקפיצה לרוחק בתוצאה של 6.77 מטר. במכביה השלישית שנערכה בשנת 1950 נשא בבל את דגל ישראל בטקס הפתיחה של תחרויות האתלטיקה. באליפות ישראל שנערכה ביוני 1952 הוא זכה במדליית זהב בקפיצה לרוחק בתוצאה של 6.32 מטר. לאחר קום המדינה היגר בבל לארצות הברית שם למד מתמטיקה באוניברסיטת דרום אילינוי. בשנת 1965 סיים את הדוקרטורט והתקבל כמרצה באוניבריסטה בה למד. בשנת 1968 עבר ללמד באוניברסיטת קנזס. יקירת תל אביב, מרים נוביק-בבל היא אחותו של זמיר בבל. בתו של בבל, אילנה גולדברג, היא אלופת ישראל בעבר (1988–1996) בזריקת דיסקוס. רפסודיה ישראלית - יצירה סימפונית בת מדבר ביד הגבורה ערב בכפר On the structure and automorphisms of finite automata - ‏ 1965 Introduction to the Theory of Automata - ‏ 1983 Math Companion For Computer Science - ‏ 1982 העלם לנשים, בזכות גברים, מעריב, 25 ביולי 1956 אלכס דורון, אתלט נשאר אתלט, מעריב, 30 במאי 1988 Prof. Bavel proves man of many talents, Lawrence Journal-World - Nov 24, 1969 (באנגלית) Zamir Bavel, dblp (באנגלית) זמיר בבל, דף שער בספרייה הלאומית Zamir Bavel Obituary (1929 - 2021) Lawrence Journal-World, Legacy.com ראשים בספורט הישראלי - 50 שנה לטוביה מיורצ'יק, הַבֹּקֶר, 10 בינואר 1954 ליפא בן מונס, המשקיף הספורטיבי - 4 שיאים ארציים חדשים באתלטיקה קלה, המשקיף, 20 במאי 1945 אתמול בספורט - שלושה שיאים חדשים באתלטיקה קלה, הַבֹּקֶר, 16 בפברואר 1947 אליפות ישראל באתלטיקה קלה, הַבֹּקֶר, 17 ביולי 1949 דבר הספורט - על סף האולימפיאדה, דבר, 22 ביוני 1952 מרים נוביק בבל, הכתרת יקירי תל אביב-יפו, שתע"א 2011 בת מדבר, באתר זמרשת כביש הגבורה, באתר זמרשת ערב בכפר, באתר זמרשת
אלדור שומורודוב

אלדור אזמאט אוג'לי שומורודוב (באוזבקית: Eldor Azamat õğli Shomurodov; נולד ב-29 ביוני 1995) הוא כדורגלן אוזבקי, המשחק בעמדת החלוץ בקליארי ובנבחרת אוזבקיסטן. אלדור שומורודוב נולד בעיירה דז'ורקורגן שנמצא בגבול של אוזבקיסטן עם אפגניסטן. במשפחה בעלת מסורת של כדורגל: אביו ואחיו הבכור שיחקו בליגות נמוכות בואזבקיסטן, שני דודיו (אחים של אביו) שיחקו בליגת העל האוזבקית. בשנת 2011, שומורודוב החל את הקריירה שלו בקבוצת משעל מובארק מליגת העל האוזבקית. הוא שיחק בקבוצה זו בין השנים 2011 ל-2014, גם בקבוצה הצעירה וגם בקבוצה הבוגרת. שומורודוב ערך את הופעת הבכורה שלו בקבוצה הבכירה בליגה האוזבקית ב-12 באפריל 2014 במהלך משחק החוץ נגד אולמליק. בשנת 2015 הוא חתם בקבוצת בוניודקור, כשתחתיה שיחק שתי עונות, רשם 66 הופעות והבקיע 18 שערים. ב-15 ביולי 2017, דווח ששומורודוב חתם ברוסטוב מהליגה הרוסית. בפתיחת עונת 2019/2020 בליגת העל הרוסית בכדורגל בלט כמלך השערים של הליגה כשהוא מוביל את טבלת המבקיעים עם 8 שערים בעשרת המחזורים הראשונים. עם זאת, לאחר נישואיו ביוני 2020 מיעט להבקיע וצבר רצף של 15 משחקים ללא שערים, בצורת שנשברה במשחק הליגה האירופית בשלב המוקדמות השלישי נגד מכבי חיפה, כשהבקיע בדקה התשיעית. באוקטובר 2020 חתם בגנואה מהסרייה א'. את שער הבכורה הבקיע ב-30 בנובמבר במחזור התשיעי מול פארמה בדקה ה-49, שבסופו של דבר הסתיים בהפסד קבוצתו בתוצאה 2–1. ב-2 באוגוסט 2021 חתם ברומא. ב-7 בנובמבר כבש שער בכורה בהפסד קבוצתו 2–3 לונציה. ב-30 בינואר 2023 הושאל לספציה עד לסוף העונה. ב-27 ביולי 2023 הושאל לקליארי לעונה אחת עם אופציית רכישה. שומורודוב זומן לסגל הנבחרת הבוגרת ב-3 בספטמבר 2015 למשחק העפלה לגביע העולם 2018 נגד נבחרת תימן. באותו המשחק הוא ערך את הופעת הבכורה שלו בנבחרת הבוגרת. חודש לאחר מכן, הוא הבקיע את שער הבכורה שלו בניצחון החוץ 0–4 על נבחרת בחריין במסגרת משחק העפלה לגביע העולם. נכלל בסגל הנבחרת האולימפית של אוזבקיסטן לטורניר הכדורגל באולימפיאדת פריז (2024). נכון לשנת 2024 שומורודוב הוא מלך השערים של נבחרת אוזבקיסטן בכל הזמנים. משעל מובארק הגביע האוזבקי: 2014 רומא הקונפרנס ליג (1): 2021/22 הכדורגלן האוזבקי של השנה (2): 2019, 2021 כדורגלן החודש (1): אוגוסט 2019 מדיה וקבצים בנושא אלדור שומורודוב בוויקישיתוף אלדור שומורודוב, ברשת החברתית אינסטגרם אלדור שומורודוב, באתר Transfermarkt אלדור שומורודוב, באתר Soccerway אלדור שומורודוב, באתר BDFutbol אלדור שומורודוב, באתר WorldFootball.net אלדור שומורודוב, באתר National Football Teams אלדור שומורודוב, באתר FootballDatabase.eu אלדור שומורודוב, באתר ESPN אלדור שומורודוב השלים את מעברו לרומא Ўзбекистон U-23 терма жамоасининг Париж Олимпиадасида иштирок этувчи якуний таркиби эълон қилинди באתר Championat Asia, ‏ 9 ביולי 2024
תסמונת סוויר

תסמונת סוויר (Swyer Syndrome) מכונה גם חוסר התפתחות מוחלטת של גונדות זכריות (XY Gonadal Dysgenesis), מדובר בצורה לא נפוצה של gonadal dysgenesis. בתסמונת סוויר, החולה תהיה בעלת מטען גנטי של זכר (46,XY), אך איברי המין יהיו נקביים. במהלך ההתפתחות העוברית התקינה, טסטוסטרון (הורמון אנדרוגני) מקדם את ההתפתחות של מערכת המין הזכרית ואילו ההורמון אנטימילריאני (AMH), מדכא את התפתחות של מערכת המין הנקבית. בתסמונת סוייר יש הפרעה בייצור של AMH והאנדרוגנים, וכך על אף שמבחינה גנטית מדובר בזכר, מתפתחים נרתיק (vagina), צוואר הרחם (cervix), רחם וחצוצרות. מרבית המקרים מאובחנים בעקבות בירור של העדר הופעת וסת ראשונה (primary amenorrhea). הפונות יתייצגו עם איברי מין פנימיים וחיצוניים נקביים ושיער ערווה (pubic hair). עם האבחנה מומלצת כריתה של הגונדות (אשכים) שנמצאות חבויות בבטן או באגן, כיוון שיש 20%-30% סיכוי של התפתחות שלהם לגידול סרטני. במידה ומעוניינים בהתפתחות שדיים יינתנו אסטרוגן ובהמשך גם פרוגסטרון לתמיכה בסימני המין הנקביים. במידה ומעוניינים בהריון, ניתן לסייע בכך באמצעות קבלה של ביצית מתורמת, הפרייתה עם זרע והחזרה של עובר לחולה בתסמונת סוויר, במסגרת טיפולי פוריות. סטניסלבה ואלשביץ' הייתה חולת תסמונת סוויר, אך דבר זה התברר רק לאחר מותה. Clinical Gynecologic Endocrinology and Infertility. 8th Edition, 2010, Lippincott Williams & Wilkins
בס

האם התכוונתם ל... במוזיקה, "בס" הוא שמם של צלילים בעלי טונים נמוכים כלי נגינה: בס – שם מקוצר לגיטרה בס בס – שם מקוצר לקונטרבס טרמינולוגיה: בס (קול) – קול הזמרה הנמוך, ראו קולות (מוזיקה)#בס בייסליין – רצף של תווים נמוכים מפתח פה (באנגלית: Bass clef) – סימן בתווים ז'אנרים: מיאמי בס – ז'אנר שידוע בשל הבסים העמוקים שבו גטוטק – ז'אנר של מוזיקה אלקטרונית עמוסה בצלילי בס אישים ששמם בס: אלפי באס (אנ') – שחקן יהודי-אנגלי יוסף בס – קריקטוריסט ישראלי הרב שבתי בס – מחבר "שפתי חכמים" על פירוש רש"י על התורה וספר הביבליוגרפיה "שפתי ישנים" שמואל בס – מחנך, משורר וסופר עברי ביישוב באס (ראפר) – ראפר צרפתי מצר בס – מצר ים בין אוסטרליה לטזמניה בס (דג) בס (אל) – אל מהמיתולוגיה המצרית